stanford-oval/wikipedia huggingface dataset:
รูอิ ทานาเบะ
ผลงาน > ภาพยนตร์อนิเมะ

High School Fleet: The Movie (2020), คาโยโกะ ฮิเมจิ
ผลงาน > วีดีโอเกมส์

| ปี | ชื่อเรื่อง | บทบาท | หมายเหตุ | แหล่งที่มา |
| --- | --- | --- | --- | --- |
| 000000002014-10-02-00002014 | Omega Quintet | เคียวกะ |  |  |
| 000000002015-07-23-00002015 | Trillion: God of Destruction | เฟกอร์ |  |  |
| 000000002018-06-28-00002018 | Fighting EX Layer | แบลร์ |  |  |
| 000000002018-01-01-00002018 | The King of Fighters All Star | คาสุมิ โทโด |  |  |
| 000000002020-04-10-00002020 | Final Fantasy VII Remake | เคธี่ |  |  |
| 000000002020-09-30-00002020 | Hatsune Miku: Colorful Stage! | มาฟุยุ อาซาฮินะ | mobile rhythm game |  |
| 000000002021-02-04-00002021 | Blue Archive | จูริ อุชิมากิ |  |  |
| 000000002021-10-21-00002021 | Blue Reflection: Second Light | อุตะ โคมากาวะ |  |  |
| 000000002023-12-20-00002023 | Uma Musume Pretty Derby | รอยซ์และรอยซ์ | เกมสมาร์ทโฟน |  |
|  | School Star Dream! | สึคุโมะ โคโตมิ | เกมสมาร์ทโฟน |  |
|  | Venus Project | มิซึกิ ซาราชินะ |  |  |
ผลงาน > ดราม่าซีดี

| ปี | ชื่อเรื่อง | บทบาท | หมายเหตุ | แหล่งที่มา |
| --- | --- | --- | --- | --- |
|  | Venus Project | มิซึกิ ซาราชินะ |  |  |
ผลงาน > การพากย์เสียง

Freaky, ไรเลอร์ (เมลิสซา คอลลาโซ)
Mortal Engines, ไคลตี้ พอตส์ (โซฟี ค็อกซ์)
Shark Bait, แนท (ฮอลลี่ เอิร์ล)
แหล่งข้อมูลอื่น

Official blog (ในภาษาญี่ปุ่น)
Official agency profile (ในภาษาญี่ปุ่น)
รูอิ ทานาเบะ  ที่เครือข่ายข่าวอนิเมะ
มหาวิทยาลัยราชภัฏสวนสุนันทา

บทความนี้เกี่ยวกับมหาวิทยาลัยในประเทศไทย สำหรับความหมายอื่น ดูที่ สวนสุนันทา
| --- | --- |
Suan Sunandha Rajabhat University
ชื่อเดิม: สถาบันราชภัฏสวนสุนันทา
ชื่อย่อ: มร.สส. / SSRU
คติพจน์: ทรงปัญญา ศรัทธาธรรม นำสังคม
ประเภท: สถาบันอุดมศึกษาของรัฐ
สถาปนา: 17 พฤษภาคม พ.ศ. 2480; 87 ปีก่อน (2480-05-17)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  15 ดูที่บทความ 
งบประมาณ: 843,492,000 บาท (พ.ศ. 2568)
นายกสภาฯ: รองศาสตราจารย์ ฤๅเดช เกิดวิชัย
อธิการบดี: รองศาสตราจารย์ ชุติกาญจน์ ศรีวิบูลย์
อาจารย์: 712 คน (พ.ศ. 2566)
บุคลากรทั้งหมด: 1,530 คน (พ.ศ. 2566)
ผู้ศึกษา: 32,851 คน (พ.ศ. 2566)
ที่ตั้ง: เลขที่ 1 ถนนอู่ทองนอก แขวงดุสิต เขตดุสิต กรุงเทพมหานคร 10300 เลขที่ 111/3–5 หมู่ 2 ถนนศาลายา-บางภาษี ตำบลคลองโยง อำเภอพุทธมณฑล จังหวัดนครปฐม 73170 เลขที่ 111/1–3 หมู่ 7 ถนนพระรามที่ 2 ตำบลบางแก้ว อำเภอเมืองสมุทรสงคราม จังหวัดสมุทรสงคราม 75000 เลขที่ 99 หมู่ 1 ถนนเพชรเกษม ตำบลหงาว อำเภอเมืองระนอง จังหวัดระนอง 85000 เลขที่ 707 หมู่ 3 ถนนเลี่ยงเมืองอุดรธานี-สามพร้าว ตำบลสามพร้าว อำเภอเมืองอุดรธานี จังหวัดอุดรธานี 41000
วิทยาเขต: วิทยาเขต  4 วิทยาเขตนครปฐม วิทยาเขตสมุทรสงคราม ศูนย์การศึกษาจังหวัดระนอง ศูนย์การศึกษาจังหวัดอุดรธานี 
ต้นไม้: แก้วเจ้าจอม
สี:   สีน้ำเงิน   สีชมพู
ฉายา: สวนนัน / ลูกพระนาง
มาสคอต: ประตูสุนันทาทวาร / กำแพงแดง / เนินพระนาง
เว็บไซต์: เว็บไซต์ของมหาวิทยาลัย
มหาวิทยาลัยราชภัฏสวนสุนันทา (อังกฤษ: Suan Sunandha Rajabhat University; อักษรย่อ: มร.สส. – SSRU) เป็นมหาวิทยาลัยของรัฐ ตั้งอยู่ในพื้นที่สวนสุนันทา อันเคยเป็นเขตพระราชฐานของพระราชวังดุสิตในรัชกาลที่ 5 มาก่อน นักเรียนและนักศึกษาของมหาวิทยาลัยราชภัฏสวนสุนันทาทุกคนจะใช้คำแทนตัวเองว่า "ลูกพระนาง" ซึ่งพระนางในที่นี้หมายถึงสมเด็จพระนางเจ้าสุนันทากุมารีรัตน์ พระบรมราชเทวี ในพระบาทสมเด็จพระจุลจอมเกล้าเจ้าอยู่หัว
มหาวิทยาลัยแห่งนี้มีรากฐานมาจากการสถาปนา "โรงเรียนสวนสุนันทาวิทยาลัย" เมื่อวันที่ 17 พฤษภาคม พ.ศ. 2480 เปิดสอนหลักสูตรประกาศนียบัตรประโยคครูประถม (ป.ป.) ต่อมาจึงได้ยกฐานะขึ้นเป็น "วิทยาลัยครูสวนสุนันทา" ในปี พ.ศ. 2518 ตามพระราชบัญญัติวิทยาลัยครู พ.ศ. 2518 เปิดสอนถึงระดับปริญญาตรี หลักสูตรครุศาสตรบัณฑิต
วันที่ 14 กุมภาพันธ์ พ.ศ. 2535 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานนาม "สถาบันราชภัฏ" เป็นชื่อสถาบันการศึกษาในสังกัดกรมการฝึกหัดครูกระทรวงศึกษาธิการ ทั้งยังได้พระราชทานตราพระราชลัญจกรประจำพระองค์ให้เป็นตราสัญลักษณ์ประจำสถาบันราชภัฏ ทำให้วิทยาลัยครูสวนสุนันทามีชื่อเป็น "สถาบันราชภัฏสวนสุนันทา" โดยอัตโนมัติ แต่ยังไม่เป็นทางการ เนื่องจากยังไม่มีการประกาศใช้พระราชบัญญัติสถาบันราชภัฏในราชกิจจานุเบกษา และเมื่อได้ประกาศใช้พระราชบัญญัติสถาบันราชภัฏในราชกิจจานุเบกษา เมื่อวันที่ 24 มกราคม พ.ศ. 2538 วิทยาลัยครูสวนสุนันทาจึงมีสถานะเป็น "สถาบันราชภัฏสวนสุนันทา" อย่างเป็นทางการ
ในวันที่ 15 มิถุนายน พ.ศ. 2547 พระราชบัญญัติมหาวิทยาลัยราชภัฏ พ.ศ. 2547 ได้ประกาศใช้ในราชกิจจานุเบกษา ยังผลให้สถาบันราชภัฏสวนสุนันทายกฐานะเป็น "มหาวิทยาลัยราชภัฏสวนสุนันทา" นับแต่นั้นเป็นต้นมา
ประวัติมหาวิทยาลัย

เมื่อพระบาทสมเด็จพระมงกุฎเกล้าเจ้าอยู่หัวเสด็จขึ้นครองราชสมบัติ ได้ทรงพระราชดำริว่าสถานที่ในพระบรมมหาราชวังชั้นในคับแคบ ไม่เหมาะสมจะเป็นที่ประทับของพระบรมวงศานุวงศ์ฝ่ายใน จึงโปรดให้สร้างพระตำหนักและตึกในบริเวณสวนสุนันทาขึ้นอีกหลายหลัง แล้วโปรดให้เป็นที่ประทับของพระมเหสี เจ้าจอมมารดา เจ้าจอมและพระราชธิดา ในพระบาทสมเด็จพระจุลจอมเกล้าเจ้าอยู่หัว จำนวน 32 ตำหนัก รวมทั้งอาคารที่พักของบรรดาข้าราชบริพาร โดยมีสมเด็จพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฎ ปิยมหาราชปดิวรัดา ได้เสด็จมาประทับ ณ ตำหนักสายสุทธานพดล (ตึก 27) ตั้งแต่ พ.ศ. 2467 ถึง พ.ศ. 2472 (สิ้นพระชนม์ ณ ตำหนักที่ประทับสวนสุนันทา) เนื่องจากในสมัยนั้นบรรดาขุนนาง ข้าราชการ ผู้มีบรรดาศักดิ์นิยมนำบุตรี และหลานของตนมาถวายตัวต่อสมเด็จพระวิมาดาเธอฯ เป็นจำนวนมาก สมเด็จพระวิมาดาเธอฯ จึงทรงให้สร้าง
"โรงเรียนนิภาคาร" ขึ้นภายในสวนสุนันทา สอนตามหลักสูตรการศึกษาในสมัยนั้น รวมทั้งอบรมจริยา มารยาท การฝีมือ ให้เป็นกุลสตรี
ครั้นถึงปี พ.ศ. 2475 ได้มีการเปลี่ยนแปลงการปกครองขึ้น บรรดาพระบรมวงศานุวงศ์ ในสวนสุนันทาหวั่นเกรงภัยจากการเมือง จึงได้ทะยอยกันออกไปจากสวนสุนันทาจนหมดสิ้น บางพระองค์ได้เสด็จออกไปอยู่หัวเมืองและหลายพระองค์เสด็จลี้ภัยการเมืองไปอยู่ต่างประเทศ โรงเรียนนิภาคารจึงเลิกดำเนินการไปโดยปริยาย นับแต่นั้นมาสวนสุนันทาที่เคยงดงามก็ถูกทอดทิ้ง ขาดการดูแลเอาใจใส่ ตำหนักต่าง ๆ ชำรุดทรุดโทรมเป็นอันมาก พื้นที่ภายในรกร้างว่างเปล่า ต่อมาในรัชกาลพระบาทสมเด็จพระปรเมนทรมหาอานันทมหิดล พระอัฐมรามาธิบดินทร คณะผู้สำเร็จราชการแทนพระองค์ เห็นว่าสวนสุนันทาถูกทอดทิ้งรกร้างอยู่มิได้ทำประโยชน์ จึงเห็นสมควรให้นายกรัฐมนตรีได้ใช้ประโยชน์ เป็นที่อยู่อาศัยของรัฐมนตรีและผู้แทนราษฎร แต่สภาผู้แทนราษฎรขอเพียงพื้นที่ภายนอกกำแพงติดถนนสามเสนสร้างเป็นบ้านพักของสมาชิกสภาผู้แทนราษฎรเท่านั้น คณะรัฐมนตรีจึงลงมติเห็นสมควรว่า ควรใช้สถานที่นี้ให้เป็นประโยชน์แก่การศึกษาและมอบให้กระทรวงธรรมการ (กระทรวงศึกษาธิการในปัจจุบัน) ดำเนินการจัดตั้งให้เป็นสถานศึกษาของชาติ  และสถานที่ศึกษานี้ให้ชื่อโดยคงชื่อเดิมของสถานที่เพื่อเป็นอนุสรณ์โดยขนานนามว่า "โรงเรียนสวนสุนันทาวิทยาลัย" เริ่มเปิดการศึกษามาตั้งแต่ปี พ.ศ. 2480 เป็นต้นมา จนกระทั่งปัจจุบันดั่งคำขวัญมหาวิทยาลัยที่ว่า จากพระราชอุทยานสู่สถาบันการศึกษา มหาวิทยาลัยราชภัฏสวนสุนันทา มหาวิทยาลัยเอตทัคคะที่มีอัตลักษณ์
สัญลักษณ์ของมหาวิทยาลัย > สัญลักษณ์

ตราพระราชลัญจกร: ตราประจำพระองค์พระบาทสมเด็จมหาภูมิพลอดุลยเดชมหาราช บรมนาถบพิตร
ตรา "ส มงกุฎ": ตราประจำพระองค์สมเด็จพระนางเจ้าสุนันทากุมารีรัตน์ พระบรมราชเทวี
สัญลักษณ์ของมหาวิทยาลัย > ปรัชญา

ปรัชญา: ทรงปัญญา ศรัทธาธรรม นำสังคม
สัญลักษณ์ของมหาวิทยาลัย > อัตลักษณ์และเอกลักษณ์

อัตลักษณ์: เป็นนักปฏิบัติ ถนัดวิชาการ เชี่ยวชาญการสื่อสาร ชำนาญการคิด มีจิตสาธารณะ
เอกลักษณ์: เน้นความเป็นวัง ปลุกฝังองค์ความรู้ ยึดมั่นคุณธรรมให้เชิดชู เป็นองค์การเรียนรู้สู่สากล
สัญลักษณ์ของมหาวิทยาลัย > เพลงประจำมหาวิทยาลัย

ร่มโพธิ์ทอง
มาร์ชสวนสุนันทา
สัญลักษณ์ของมหาวิทยาลัย > สีประจำมหาวิทยาลัย

สีน้ำเงิน หมายถึง สีประจำองค์พระมหากษัตริย์
สีชมพู หมายถึง สีประจำวันพระบรมราชสมภพของพระบาทสมเด็จพระจุลจอมเกล้าเจ้าอยู่หัว
สัญลักษณ์ของมหาวิทยาลัย > สีของตรามหาวิทยาลัยราชภัฏ

สีเขียว แทนค่าแหล่งที่ตั้งในแหล่งธรรมชาติและสิ่งแวดล้อมที่สวยงาม
น้ำเงิน พระมหากษัตริย์ผู้ให้กำเนิดและพระราชทานนาม "มหาวิทยาลัยราชภัฏ"
สีทอง แทนค่าความเจริญรุ่งเรืองทางปัญญา
สีส้ม แทนค่าความเจริญรุ่งเรืองทางวัฒนธรรมท้องถิ่น
สีขาว แทนค่าความคิดอันบริสุทธิ์ของนักปราชญ์แห่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
สัญลักษณ์ของมหาวิทยาลัย > ต้นไม้ประจำมหาวิทยาลัย

ต้นแก้วเจ้าจอม เหตุที่ชื่อ "แก้วเจ้าจอม" เพราะเป็นไม้ของเจ้าจอมในรัชกาลที่ 5 ในครั้งรัชสมัยรัชกาลที่ 5 มีพระราชดำริสร้างสวนสุนันทาขึ้นเป็นที่ระลึกถึงพระมเหสี คือ สมเด็จพระนางเจ้าสุนันทากุมารีรัตน์ ปัจจุบันต้นกำเนิดต้นนี้มีอายุมากกว่า 100 ปี และมีอยู่ต้นเดียวในประเทศไทย เป็นต้นไม้หายาก ตามประวัติศาสตร์ระบุว่า ในสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ทรงได้พันธุ์มาเมื่อคราวเสด็จประพาสประเทศอินโดนีเซีย มาปลูกไว้ในวังสวนสุนันทา ปัจจุบันคือ "มหาวิทยาลัยราชภัฏสวนสุนันทา" ต้นแก้วเจ้าจอม มีลักษณะใบประกอบ 2 คู่ ได้ถูกจัดลำดับเป็นพันธุ์พืชอนุรักษ์ในบัญชี 2 ภายใต้พระราชบัญญัติพันธุ์พืช พ.ศ. 2525
สัญลักษณ์ของมหาวิทยาลัย > โครงการ สถานีโทรทัศน์ SSRU TV Online

สถาบันสร้างสรรค์และส่งเสริมการเรียนรู้ตลอดชีวิต (สสสร.), Institute of Lifelong Learning Promotion and Creative เป็นสถาบันย่อยของมหาวิทยาลัยที่ก่อตั้งขึ้นเพื่อตอบสนองยุทธศาสตร์และพันธกิจของมหาวิทยาลัย ในการพัฒนาศักยภาพด้านภาษาและส่งเสริมการเรียนรู้ เพื่อการแข่งขันและสนองตอบความต้องการของสังคม เป็นการผลักดันให้มหาวิทยาลัยเป็นที่ยอมรับในฐานะ "มหาวิทยาลัยชั้นนำ" ได้มีโครงการจัดตั้งสถานีโทรทัศน์เผยแพร่ภาพและเสียงผ่านระบบ Internet Protocol Television ในชื่อช่อง "SSRU TV Online" (Online ในที่นี่หมายถึง TV Streaming)  ขณะนี้กำลังอยู่ในช่วงการดำเนินการผลิตรายการและเตรียมความพร้อมในการออกอากาศ โดยได้ทดลองออกอากาศแล้วผ่านเว็บไซต์ SSRU TV Online เก็บถาวร 2014-05-29 ที่ เวย์แบ็กแมชชีน
การจัดการศึกษา

มหาวิทยาลัยราชภัฏสวนสุนันทา เปิดทำการเรียนการสอนอย่างครอบคลุม ซึ่งการจัดการศึกษามีอยู่ในหลายระดับการศึกษา ได้แก่
ระดับก่อนวัยเรียน ศูนย์พัฒนาศักยภาพเด็กปฐมวัยฯ (เตรียมอนุบาล อายุ 1 เดือน – อนุบาล 3 อายุ 6 ขวบ)
ระดับประถมศึกษา โรงเรียนสาธิตประถมฯ (ชั้น ป. 1 – ป. 6)
ระดับมัธยมศึกษา โรงเรียนสาธิตมัธยมฯ (ชั้น ม. 1 – ม. 6)
ระดับอุดมศึกษา (ปริญญาตรี – ปริญญาเอก) เก็บถาวร 2016-03-17 ที่ เวย์แบ็กแมชชีน
คณะผู้บริหาร

| อธิการบดี รองอธิการบดี และผู้ช่วยอธิการบดี> รายนาม | อธิการบดี รองอธิการบดี และผู้ช่วยอธิการบดี> ตำแหน่ง | อธิการบดี รองอธิการบดี และผู้ช่วยอธิการบดี>  | อธิการบดี รองอธิการบดี และผู้ช่วยอธิการบดี>  |
| --- | --- | --- | --- |
| 1. รองศาสตราจารย์ ดร.ชุติกาญจน์ ศรีวิบูลย์ | อธิการบดี |  |  |
| 2. ผู้ช่วยศาสตราจารย์ ดร.คมสัน โสมนวัตร | รองอธิการบดีฝ่ายบริหาร |  |  |
| 3. รองศาสตราจารย์ ดร.นันทิยา น้อยจันทร์ | รองอธิการบดีฝ่ายวิชาการ |  |  |
| 4. รองศาสตราจารย์ ดร.วิทยา เมฆขำ | รองอธิการบดีฝ่ายแผนงานและประกันคุณภาพ |  |  |
| 5. รองศาสตราจารย์ ดร.บัณฑิต ผังนิรันดร์ | รองอธิการบดีฝ่ายวิจัยและพัฒนา |  |  |
| 6. ผู้ช่วยศาสตราจารย์ ดร.เจตน์สฤษฏิ์ อังศุกาญจนกุล | รองอธิการบดีฝ่ายกิจการนักศึกษา |  |  |
| 7. ผู้ช่วยศาสตราจารย์ ดร.แก่นเพชร ศรานนทวัฒน์ | รองอธิการบดีฝ่ายวิทยาเขตนครปฐม |  |  |
| 8. ผู้ช่วยศาสตราจารย์ สิริอร  จำปาทอง | ผู้ช่วยอธิการบดีฝ่ายวิเทศสัมพันธ์ |  |  |
| 9. อาจารย์ ดร.ดวงพร แสงทอง | ผู้ช่วยอธิการบดีฝ่ายกิจการพิเศษ |  |  |
| 10. รองศาสตราจารย์ ดร.สุมาลี  เทียนทองดี | ผู้ช่วยอธิการบดีฝ่ายวิชาการ |  |  |
| 11. อาจารย์ ดร.ธุวธิดา สุวรรณรัตน์ | ผู้ช่วยอธิการบดีฝ่ายกิจการนักศึกษา |  |  |
ทำเนียบผู้บริหารในอดีต – ปัจจุบัน

| 0 | 1 | 2 | 3 |
| --- | --- | --- | --- |
รายนามผู้บริหาร ในอดีต - ปัจจุบัน
| รายนามผู้บริหาร | ตำแหน่ง | สถานะสถานศึกษา | วาระการดำรงตำแหน่ง |
| 1. อาจารย์ นิลรัตน์ บรรณสิทธิ์วรสาสน์ | ครูใหญ่ | โรงเรียนสวนสุนันทาวิทยาลัย | (พ.ศ. 2480 – 2486) |
| 2. อาจารย์ มล.ประชุมพร ไกรฤกษ์ | ครูใหญ่ | โรงเรียนสวนสุนันทาวิทยาลัย | (พ.ศ. 2486 – 2491)    |
| 3. อาจารย์ คุณหญิงกรองแก้ว ปทุมานนท์ | อาจารย์ใหญ่ | โรงเรียนสวนสุนันทาวิทยาลัย | (พ.ศ. 2491 – 2498 และ พ.ศ. 2500 – 2516) |
| 4. อาจารย์ ผจงวาด วายวานนท์ | อาจารย์ใหญ่ | โรงเรียนสวนสุนันทาวิทยาลัย | (พ.ศ. 2498 – 2500 )    |
| 5. อาจารย์ ประเยาว์ ศักดิ์ศรี | ผู้อำนวยการ | วิทยาลัยครูสวนสุนันทา | (พ.ศ. 2516 – 2519) |
| 6. ศาสตราจารย์ สมจิต ธนสุกาญจน์ | ผู้อำนวยการ | วิทยาลัยครูสวนสุนันทา | (พ.ศ. 2519 – 2524)    |
| 7. อาจารย์ จำเริญ เสกธีระ | ผู้อำนวยการ | วิทยาลัยครูสวนสุนันทา | (พ.ศ. 2524 – 2526) |
| 8. อาจารย์ กลาย กระจายวงศ์ | ผู้อำนวยการ | วิทยาลัยครูสวนสุนันทา | (พ.ศ. 2526 – 2534)    |
| 9. ผู้ช่วยศาสตราจารย์ ดร.พล กำปังสุ์ | ผู้อำนวยการ (อธิการบดีโดยตำแหน่ง) | วิทยาลัยครูสวนสุนันทา/สถาบันราชภัฏสวนสุนันทา | (พ.ศ. 2534 – 2535 ; วิทยาลัยครูสวนสุนันทา)   (พ.ศ. 2535 – 2537 ; สถาบันราชภัฏสวนสุนันทา) |
| 10. ผู้ช่วยศาสตราจารย์ ดร.ปรางศรี พณิชยกุล | อธิการบดี | สถาบันราชภัฏสวนสุนันทา | (พ.ศ. 2537 – 2542) |
| 11.รองศาสตราจารย์ ดร.ดิลก บุญเรืองรอด | อธิการบดี | สถาบันราชภัฏสวนสุนันทา/มหาวิทยาลัยราชภัฏสวนสุนันทา | (พ.ศ. 2542 – พ.ศ. 2547) |
| 12. รองศาสตราจารย์ ดร.ช่วงโชติ พันธุเวช | อธิการบดี | มหาวิทยาลัยราชภัฏสวนสุนันทา | 9 ธันวาคม พ.ศ. 2547 – 29 ธันวาคม พ.ศ. 2551 30 ธันวาคม พ.ศ. 2551 – 29 ธันวาคม พ.ศ. 2555  |
| 13.  รองศาสตราจารย์ ดร.ฤๅเดช เกิดวิชัย | อธิการบดี | มหาวิทยาลัยราชภัฏสวนสุนันทา | 30 ธันวาคม พ.ศ. 2555 – 3 มีนาคม 2563 |
| 14.รองศาสตราจารย์ ดร.ชุติกาญจน์ ศรีวิบูลย์ | อธิการบดี | มหาวิทยาลัยราชภัฏสวนสุนันทา | 3 มีนาคม พ.ศ. 2563 – 5 ธันวาคม พ.ศ. 2563 (รักษาราชการแทนอธิการบดี)   6 ธันวาคม พ.ศ. 2563 – ปัจจุบัน |

| 0 | 1 | 2 |
| --- | --- | --- |
รายนามนายกสภามหาวิทยาลัย ในอดีต - ปัจจุบัน 
| รายนามนายกสภา | สถานะสถานศึกษา | วาระการดำรงตำแหน่ง |
| 1. นายบรรหาร ศิลปอาชา | สถาบันราชภัฏสวนสุนันทา | สิ้นสุดดำรงตำแหน่งราวปี 2548 |
| 2. นายกร ทัพพะรังสี | มหาวิทยาลัยราชภัฏสวนสุนันทา | พ.ศ. 2548 – 9 กรกฎาคม พ.ศ. 2563 |
| 3. รองศาสตราจารย์ ดร.ฤๅเดช เกิดวิชัย | มหาวิทยาลัยราชภัฏสวนสุนันทา | 10 กรกฎาคม พ.ศ. 2563 – ปัจจุบัน |
มาตรฐาน ISO ที่มหาวิทยาลัยได้รับ

มหาวิทยาลัยราชภัฏสวนสุนันทา เป็นมหาวิทยาลัยรัฐบาลแห่งแรกที่ได้รับรอง ISO 9001 และ ISO 14000 (สิ่งแวดล้อม) [ต้องการอ้างอิง]
ISO 14000:2004  ด้านสิ่งแวดล้อม
ISO 9001:2008 สำนักงานอธิการบดี
ISO 9001:2008 สำนักทรัพย์สินและรายได้
ISO 9001:2008 สำนักวิทยบริการและเทคโนโลยีสารสนเทศ
ISO 9001:2008 กองบริการการศึกษา
ISO 9001:2008 กองนโยบายและแผน
ISO 9001:2008 กองพัฒนานักศึกษา
ISO 9001:2008 บัณฑิตวิทยาลัย
ISO 9001:2008 คณะวิทยาการจัดการ
ISO 9001:2008 คณะวิทยาศาสตร์และเทคโนโลยี
ISO 9001:2008 คณะเทคโนโลยีและอุตสาหกรรม
ISO 9001:2008 คณะมนุษย์ศาสตร์และสังคมศาสตร์
ISO 9001:2008 คณะศิลปกรรมศาสตร์
ISO 9001:2008 สถาบันวิจัยและพัฒนา
ปี พ.ศ. 2555 มหาวิทยาลัยราชภัฏสวนสุนันทา ได้รับรางวัลคุณภาพการบริหารจัดการภาครัฐ  Public Sector Management Quality Award (PMQA) จาก ก.พ.ร.
การจัดอันดับมหาวิทยาลัยของโลก

โรงเรียนสาธิตมหาวิทยาลัยราชภัฏสวนสุนันทาได้รับการจัดอันดับว่าเป็นโรงเรียนที่ดีที่สุด 100 อันดับแรกวัดจากคะแนนโอเน็ต[ต้องการอ้างอิง]
มหาวิทยาลัยราชภัฏสวนสุนันทาได้รับการจัดอันดับว่าเป็นมหาวิทยาลัยราชภัฏอันดับที่ 1 ในกลุ่มมหาวิทยาลัยราชภัฏ ด้านทางวิชาการที่มีการเผยแพร่ทางอินเทอร์เน็ต  อ้างอิงจาก Ranking Web of Universities
การเดินทาง

การเดินทางมาสู่มหาวิทยาลัยราชภัฏสวนสุนันทา(กรุงเทพฯ) สามารถเดินทางมาได้ด้วยกันหลายเส้นทาง ดังนี้
การเดินทาง > เส้นถนนสามเสน

(เกียกกาย ศรีย่าน วชิรพยาบาล สวนสุนันทา เทเวศร์ สนามหลวง)
สายรถเมล์ที่ผ่าน :  3 (อู่กำแพงเพชร – หมอชิต 2 – คลองสาน), 9 (กัลปพฤกษ์ – สถานีรถไฟสามเสน), 16 (อู่กำแพงเพชร – หมอชิต 2 – สุรวงศ์), 30 (นนทบุรี – สายใต้เก่า), 32 (ปากเกร็ด – วัดโพธิ์), 33 (ปทุมธานี – สนามหลวง), 49 (วงกลมสถานีกลางบางซื่อ – หัวลำโพง), 64 (นนทบุรี – สนามหลวง), 65 (วัดปากน้ำ (นนทบุรี) – สนามหลวง), 110 (พระราม 6 – เทเวศร์), 505 (ปากเกร็ด – สวนลุมพินี), 524 (สายใต้ใหม่ – หลักสี่)
การเดินทาง > เส้นถนนราชวิถี

(สะพานซังฮี้ สวนสุนันทา เขาดิน สวนจิตรลดา อนุเสาวรีย์ชัยสมรภูมิ)
สายรถเมล์ที่ผ่านคือ :  18 (ท่าอิฐ – อนุสาวรีย์ชัยสมรภูมิ), 28 (สายใต้ใหม่ – มหาวิทยาลัยราชภัฏจันทรเกษม), 56 (วงกลมสะพานกรุงธน – บางลำพู), 108 (เดอะมอลล์ท่าพระ – อนุสาวรีย์ชัยสมรภูมิ), 515 (เซ็นทรัลศาลายา – อนุสาวรีย์ชัยสมรภูมิ), 539 (อ้อมน้อย – อนุสาวรีย์ชัยสมรภูมิ)
รถไฟฟ้ามหานคร สายเฉลิมรัชมงคล (MRT สายสีน้ำเงิน) : สถานีสิรินธร
เรือด่วนเจ้าพระยา : ท่าสะพานกรุงธน (ซังฮี้)
การเดินทาง > เส้นถนนนครราชสีมา

(ที่ทำการพรรคชาติไทย การเรือน สวนสุนันทา หลังสวนอัมพร ครุสภา)
สายรถเมล์ที่ผ่าน :  12 (ห้วยขวาง – เศรษฐการ), 56 (วงกลมสะพานกรุงธน – บางลำพู)
การเดินทาง > เส้นแยกเทเวศร์

(ลงแยกเทเวศร์ เดินขึ้นมาทางทิศเหนือ หอสมุดแห่งชาติ สวนสุนันทา)
สายรถเมล์ที่ผ่าน :  23 (สำโรง – เทเวศร์), 43 (โรงเรียนศึกษานารีวิทยา 2 – เทเวศร์), 72 (ท่าเรือคลองเตย – เทเวศร์), 516 (อู่บัวทองเคหะ – เทเวศร์)
เรือด่วนเจ้าพระยา :  ท่าเทเวศร์
บุคคลสำคัญที่มีชื่อเสียง

รศ.สุนีย์ สินธุเดชะ
ทวีพร พริ้งจำรัส (Miss Grand Thailand 2023)
ปภัสรา ชุตานุพงษ์ (เตชะไพบูลย์)
น้ำทิพย์ จงรัชตวิบูลย์
ภัคจีรา วรรณสุทธิ์ (โอ๋) นักแสดง, พิธีกร
ญดา โชติชูตระกูล
ศิริมาศ ชื่นวิทยา (นักร้องนำ วง Pink)
อินทิรา ยืนยง (นักร้องนำ วงบูโดกัน)
อนุสรา จันทรังษี นักแสดง
ศักดิ์สิทธิ์ เชื้อกลาง นักแต่งเพลง และ ศิลปินเพื่อชีวิต
ติ๊ก ชีโร่
วินัย ไกรบุตร
จักรกฤษณ์ อำมะรัตน์
สมชาย เข็มกลัด
เขตต์ ฐานทัพ
เกรียงไกร อังคุณชัย
เมธี อรุณ (นักร้องนำ วงลาบานูน)
สรารัตน์ หรุ่มเรืองวงศ์ รองนางสาวไทยอันดับหนึ่ง ปี พ.ศ. 2529, รองมิสเอเชียแปซิฟิคอันดับสอง ปี ค.ศ. 1986, นักแสดง
วัชราวลี ทั้งวงจบจากเอกดนตรี สวนสุนันทา เจ้าของนิยามเพลงรักแนวบวก มีเพลงดังอาทิ ลูกอม, ร่มสีเทา, jeep
วีระชัย ดวงพลา หรือที่รู้จักกันในนาม เดอะดวง จบสาขา ออกแบบนิเทศศลป์ นักวาดการ์ตูนชาวไทย มีผลงานเป็นที่รู้จักอยู่มากมาย โดยเฉพาะเรื่อง "เรื่องมีอยู่ว่า" ที่สร้างชื่อเสียงให้เขา โดยเป็นเรื่องที่ทำให้เขาได้รับรางวัลรองชนะเลิศ (Silver Award) จากเวทีประกวดรางวัลการ์ตูนนานาชาติ ครั้งที่ 4 ที่ประเทศญี่ปุ่น เมื่อปี พ.ศ. 2554
พิจักขณา วงศารัตนศิลป์ (น้ำตาล) นักแสดงสังกัดช่อง 3 นิเทศศาสตร์ ย้ายไปศึกษาที่ คณะนิเทศศาสตร์ มหาวิทยาลัยรังสิต
นลินทิพย์ สกุลอ่องอำไพ (บัว) นักแสดงสังกัดช่อง 3 นิเทศศาสตร์
จิรดาภา อินทจักร (ปูเป้) อดีตสมาชิกวงบีเอ็นเคโฟร์ตีเอต (BNK48) รุ่นที่ 1
บริบูรณ์ จันทร์เรือง
นัตยา ทองเสน (เพลงขวัญ The Face) นางแบบ, นักแสดง
จินตหรา พูนลาภ นักร้อง
ชัญญาภัค นุ่มประสพ (นิว) อดีตสมาชิกวงบีเอ็นเคโฟร์ตีเอต (BNK48) รุ่นที่ 2
ดูเพิ่ม

มหาวิทยาลัยราชภัฏ
โรงเรียนสาธิตมหาวิทยาลัยราชภัฏสวนสุนันทา
เฌอร์ลิษา เสรีวิบูรณ์กิจ

| เฌอร์ลิษา เสรีวิบูรณ์กิจ |
| --- | --- |
ชื่อเกิด: ฉัตรดาว สิทธิผล
ชื่อเล่น: ฟิล์ม
เกิด: 5 ธันวาคม พ.ศ. 2535 (32 ปี) กรุงเทพมหานคร ประเทศไทย
ส่วนสูง: 165 เซนติเมตร
อาชีพ: นักแสดง นางแบบ พิธีกร ผู้ประกาศรายการ ยูทูบเบอร์
ปีที่แสดง: 2555 – ปัจจุบัน
ผลงานเด่น: โลมตา - อกธรณี (2560)   พัดชา / ลูกหลง - ลูกหลง (2560)   ฝนโปรย (ฝน) - ถิ่นผู้ดี (2561)   พิกุล - มธุรสโลกันตร์ (2562)   ชมดาว - มรดกผีดก (2563)   ใบตอง - วงเวียนหัวใจ (2564)   นิริน - หัวใจรักพิทักษ์เธอ (2565)   ดวงใจ - มงกุฎกรรม (2565)   รติกร - จอมโจรดอกไม้ขาว (2566)
สังกัด: ช่อง 7 เอชดี (2559–2564)
เฌอร์ลิษา เสรีวิบูรณ์กิจ ชื่อเล่น ฟิล์ม (เกิด 5 ธันวาคม พ.ศ. 2535) เป็นนักแสดงและนางแบบชาวไทย เริ่มเข้าสู่วงการบันเทิงไทยจากเวทีการประกวดนางสาวไทยประจำปี 2555 และผลงานละครทางช่อง 7 เอชดี จากบท "โลมตา" จากละครเรื่อง อกธรณี ในปีพ.ศ. 2560 และผลงานการเป็นผู้ประกาศคั่นรายการของช่อง 7 เอชดี ปัจจุบันเป็นนักแสดงอิสระ
ประวัติ

เฌอร์ลิษา เสรีวิบูรณ์กิจ ชื่อเดิม ฉัตรดาว สิทธิผล, ฉัตรดาว สุปรีย์ชา ตามลำดับ ชื่อเล่น ฟิล์ม เกิดเมื่อวันเสาร์ที่ 5 ธันวาคม พ.ศ. 2535โดยเธอเป็นบุตรสาวคนเดียว บิดา มารดา เป็นคนเชื้อชาติไทย และ สัญชาติไทย นับถือศาสนาพุทธ เกิดที่กรุงเทพมหานคร
ประวัติ > การศึกษา

ฉัตรดาวจบการศึกษาเรียนจบมัธยมปลายจากโรงเรียนราชินีบน และสำเร็จการศึกษาปริญญาตรีที่ คณะครุศาสตร์ จุฬาลงกรณ์มหาวิทยาลัย ได้รับเกียรตินิยมอันดับ 1 พระราชทานปริญญาบัตร เมื่อวันที่ 20 ตุลาคม พ.ศ. 2559 และ สำเร็จการศึกษาระดับปริญญาโท คณะจิตวิทยา จุฬาลงกรณ์มหาวิทยาลัย จบการศึกษา พ.ศ. 2562
ประวัติ > การทำงาน

ฉัตรดาวเริ่มเข้าสู่วงการบันเทิงไทยจากเวทีการประกวดมงกุฏนางสาวไทยประจำปี 2555 และเป็นหนึ่งในผู้เข้ารอบใน 18 คนสุดท้ายและเมื่อในปี 2559 ได้ร่วมแสดงละครเทิดพระเกียรติใต้ร่มพระบารมี ชุด จากฟากฟ้าสุราลัยเมื่อในปี 2560 ฉัตรดาวลงนามสัญญาในฐานะนักแสดงในสังกัดช่อง 7 มีผลงานละครเรื่อง อกธรณี ซึ่งเป็นที่รู้จักกันในบทบาท "โลมตา" และภายหลังแสดงเป็นนางเอกละครเย็นเรื่องแรกเรื่อง ลูกหลง
ในปี 2561 ฉัตรดาวมีผลงานละครเย็นและเป็นที่รู้จักกันในบทบาท "ฝนโปรย วรุณประภา" จากละครเรื่อง ถิ่นผู้ดี ประกบคู่กับ ออย ธนา สุทธิกมล เป็นครั้งแรก
ปี 2564 ฉัตรดาวได้ออกมาเป็นนักแสดงอิสระหลังอยู่ช่อง 7 มา 4 ปี
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2560 | อกธรณี | โลมตา | ช่อง 7HD |
| 2560 | โซ่เสน่หา | เตือนตา | ช่อง 7HD |
| 2560 | ลูกหลง | พัดชา / ลูกหลง | ช่อง 7HD |
| 2561 | สกาวเดือน | มิรันตี ราชไมตรี | ช่อง 7HD |
| 2561 | ถิ่นผู้ดี | ฝนโปรย วรุณประภา | ช่อง 7HD |
| 2562 | มธุรสโลกันตร์ | พิกุล | ช่อง 7HD |
| 2563 | เศรษฐีตีนเปล่า | งามพรรณ | ช่อง 7HD |
| 2563 | คนเหนือฅน | พราวฟ้า | ช่อง 7HD |
| 2563 | มรดกผีดก | ชมดาว | ช่อง 7HD |
| 2564 | วงเวียนหัวใจ | ใบตอง | ช่อง 7HD |
| 2565 | ปมเสน่หา | ชบา (รับเชิญ) | ช่อง 3 เอชดี |
| 2565 | หัวใจรักพิทักษ์เธอ | นิริน | ช่องวัน 31 |
| 2565 | เล่ห์ลุนตยา | จุล (รับเชิญ) | ช่อง 8 |
| 2565 | มงกุฎกรรม | ดวงใจ | ช่อง 8 |
| 2566 | รักสุดใจยัยตัวแสบ | ก้อย (รับเชิญ) | ช่อง 3 เอชดี |
| 2566 | จอมโจรดอกไม้ขาว | รติกร | ช่องวัน 31 |
| 2566 | พิภพมัจจุราช | ยมมณี | ช่อง 7HD |
| 2567 | ดั่งธรณี | สิรดา เรืองไตรเลิศ (ด้า) | ช่องวัน 31 |
| 2567 | Yesterday Wife คุณเมีย...ตลอดไป | ดวงเดือน (เดือน) | ทรูไอดี |
| 2567 | นักตบบ้านโคกปัง | รัญชิดา มูลสาร (รัน) (รับเชิญ) | ช่องวัน 31 |
| 2567 | หม่อมเป็ดสวรรค์ | หม่อมสุด (คุณโม่ง) | ไทยพีบีเอส |
ผลงาน > ละครเฉลิมพระเกียรติ

| ปี | เรื่อง | บทบาท |
| --- | --- | --- |
| 2559 | ละครเฉลิมพระเกียรติ ใต้ร่มพระบารมี ชุด จากฟากฟ้าสุราลัย | ดา |
ผลงาน > ละครสั้น

ฟ้ามีตา ตอน แค่เพื่อน...เท่านั้น รับบทเป็น แพรว (ออกอากาศวันที่ 13 ตุลาคม พ.ศ. 2561)
ฟ้ามีตา ตอน ตลาดล่าง รับบทเป็น เปรี้ยว (ออกอากาศวันที่ 23 กุมภาพันธ์ พ.ศ. 2562)
ฟ้ามีตา ตอน ไม่เผาผี รับบทเป็น พลอย (ออกอากาศวันที่ 21 มีนาคม พ.ศ. 2563)
ฟ้ามีตา ตอน เส้นทางเศรษฐี รับบทเป็น เอื้อย (ออกอากาศวันที่ 4 ธันวาคม พ.ศ. 2564)
ฟ้ามีตา ตอน คนที่รักไม่รู้จัก รับบทเป็น บี (ออกอากาศวันที่ 29 ตุลาคม พ.ศ. 2565)
ฟ้ามีตา ตอน บ้าไปแล้ว รับบทเป็น บิว (ออกอากาศวันที่ 31 ธันวาคม พ.ศ. 2565)
ฟ้ามีตา ตอน อย่าแคร์คำคน รับบทเป็น อิ่ม (ออกอากาศวันที่ 11 กุมภาพันธ์ พ.ศ. 2566)
ฟ้ามีตา ตอน อีนุงตุงนัง รับบทเป็น สา (ออกอากาศวันที่ 9 กันยายน พ.ศ. 2566)
ผลงาน > ละครซิทคอม

เป็นต่อ ตอน ปูม๊า รับบทเป็น ป๊อป (ออกอากาศวันที่ 7 สิงหาคม พ.ศ. 2564)
รางวัล

พ.ศ. 2560 รางวัลพระพิฆเนศทองคำ สาขาบุคคลบันเทิงดีเด่น ประจำปี 2560
พ.ศ. 2560 รางวัลลูกตัวอย่างดีเด่น จากโครงการประกาศรางวัลเกียรติคุณคนของแผ่นดิน เนื่องในโอกาสมหามงคลเฉลิมพระชนมพรรษา 12 สิงหาคม 2560
พ.ศ. 2560 รางวัลเกียรติยศ “เทวะจตุโลกบาล” ต้นแบบคนดีสี่ทิศ ครั้งที่ ๑ ประจำปี ๒๕๖๑ เนื่องในวันนักข่าวและวันสื่อสารมวลชนแห่งชาติ
พ.ศ. 2561 รางวัลโครงการโครงการ“เสริมสร้างจิตสำนึกการใช้รถใช้ถนนจากคลิป VDO และการอบรมปฐมพยาบาลการช่วยฟื้นคืนชีพ (CPR) การใช้เครื่องกระตุกหัวใจไฟฟ้าชนิดอัตโนมัติ (AED)” โดยเป็นผู้เผยแพร่และสร้างละคร เรื่องถิ่นผู้ดี
พ.ศ. 2561 รางวัลลูกตัวอย่างดีเด่น งานประกาศรางวัลเกียรติคุณคนของแผ่นดิน ครั้งที่ 6 เนื่องในโอกาสมหามงคลเฉลิมพระชนมพรรษา 12 สิงหาคม 2561
พ.ศ. 2562 รางวัล “พระตรีมูรติทองคำ” สาขาศิลปินจิตอาสา จากโครงการสืบสาน พัฒนาอัตลักษณ์ วัฒนธรรมประเพณี ท้องถิ่นสู้สากล ประจำปี 2562
แหล่งข้อมูลอื่น

เฌอร์ลิษา เสรีวิบูรณ์กิจ ที่อินสตาแกรม
ต้องรอดก่อนย่ำรุ่ง

| ต้องรอดก่อนย่ำรุ่ง |
| --- | --- |
ใบปิดภาพยนตร์
กำกับ: เดวิด เอฟ. แซนด์เบิร์ก
เขียนบท:   แบลร์ บัตเลอร์  แกรี่ ดาวเบอร์แมน 
สร้างจาก: อันทิลดอว์น โดย Supermassive Games
อำนวยการสร้าง:   เดวิด เอฟ. แซนด์เบิร์ก  แกรี่ ดาวเบอร์แมน  มิอา มานิสคัลโก  ลอตตา ลอสเทน  รอย ลี  อาซาด คิซิลบาช  คาร์เตอร์ สวอน 
นักแสดงนำ:   เอลลา รูบิน  ไมเคิล ซิมิโน  จี-ยัง ยู  โอเดสซา อาซิออน  เบลมอนต์ คาเมลี  ไมอา มิตเชลล์  ปีเตอร์ สตอร์แมร์ 
กำกับภาพ: แมกซิม อเล็กซานเดอร์
ดนตรีประกอบ: เบนจามิน วอลฟิช
บริษัทผู้สร้าง:   สกรีน เจมส์  เพลย์สเตชั่นโปรดักชั่น  เวอร์ติโก้ เอ็นเตอร์เทนเมนท์  Coin Operated  Mangata  
ผู้จัดจำหน่าย: โซนี่พิคเจอร์ส
วันฉาย:   25 เมษายน ค.ศ. 2025 (2025-04-25) 
ความยาว: 100 นาที
ประเทศ: สหรัฐ
ภาษา: อังกฤษ
ทุนสร้าง: 35 ล้านดอลลาร์สหรัฐ
ต้องรอดก่อนย่ำรุ่ง (อังกฤษ: Until Dawn) เป็นภาพยนตร์สยองขวัญ สัญชาติอเมริกันที่กำลังจะเข้าฉาย กำกับโดย เดวิด เอฟ. แซนด์เบิร์ก เขียนบทโดย แบลร์ บัตเลอร์ และ แกรี่ ดาวเบอร์แมน
ต้องรอดก่อนย่ำรุ่ง เป็นการดัดแปลงจากองค์ประกอบและทำหน้าที่เป็นภาคแยกเนื้อเรื่องของวิดีโอเกมอันทิลดอว์น ที่พัฒนาโดย Supermassive Games ดำเนินเรื่องอยู่ในจักรวาลเดียวกันในปี 2024 เก้าปีหลังเหตุการณ์ในเกม แต่มีเนื้อเรื่องแยกเอกเทศที่จะขยายจักรวาล ภาพยนตร์เรื่องนี้นำแสดงโดย เอลลา รูบิน, ไมเคิล ซิมิโน, จี-ยัง ยู, โอเดสซา อาซิออน, เบลมอนต์ คาเมลี, ไมอา มิตเชลล์ และ ปีเตอร์ สตอร์แมร์ ผู้รับบทเป็นดร. อลัน เจ. ฮิลล์ในเกมต้นฉบับ ได้รับการยืนยันแล้วว่าจะเล่นเป็นตัวละครใหม่ชื่อ ฮิลล์
ต้องรอดก่อนย่ำรุ่ง มีกำหนดออกฉายในสหรัฐอเมริกาในวันที่ 25 เมษายน 2025 และเข้าฉายประเทศไทยในวันที่ 1 พฤษภาคม 2025